Elizabeth Strout

Elizabeth Strout (Portland, Maine, AEB, 1956ko urtarrilaren 6a) fikziozko idazlea da. 2009 urtean Fikziozko Pulitzer Saria irabazi zuen Olive Kitteridge eleberriarekin, Maineko kostaldean emakume bati, bere hurbileko familiari eta lagunei buruzko kontakizun bilduma. Liburua HBO Ameriketako Estatu Batuetako telebista kateak egokitu zuen eta miniserie bat egin zuen. Miniserie horrek 2015ean sei Emmy sari irabazi zituen.

 Bizitza 
Strout Portlanden jaio zen, Maine estatuan, eta Maine eta New Hampshireko hiri txiki batzuetan hazi zen. Aita zientzia-irakaslea izan zen eta ama prestaketa-irakaslea. Bates Collegetik egresatu ostean, Stroutek urtebete eman zuen Oxforden (Ingalaterra), eta gero Zuzenbide ikasketak egin zituen urtebetez. 1982 urtean ohorez graduatu zen, eta Sirakusako Unibertsitateko legeetan gradua jaso zuen. 

 Lan ibilbidea 
Garduatu zen urte horretan bertan, 1982an, kaleratu zuen bere lehen ipuina New Letters literatur aldizkarian.

Strout New York hirira joan zen bizitzera. Literatur aldizkarietan kaleratu ziren ipuinak idazten jarraitu zuen, baita Redbook eta Seventeen izeneko aldizkarietan ere.

Sei-zazpi bat urte eman zituen bere lehen eleberria osatzen, Amy e Isabelle, kaleratu ostean 2000. urtean Orange Sarirako aurrehautatua eta fikziozko Faulkner sarirako izendatua izan zena. Amy eta Isabelle telebistarako film gisa egokitu zuten, Elisabeth Shue protagonista eta Oprah Winfreyk ekoiztua.

Strout NEHko (Humanitateen Funts Nazionala, ingelesez) irakaslea izan zen Colgate Unibertsitatean 2007 urteko udazkenean. Sormenezko idazkera irakatsi zuen han, hasierako mailetarako eta maila aurreratuetarako. Arte Ederretako Masterrean ere parte hartu zuen Ipar Carolinako Queens de Charlotte Unibertsitatean.

2009 urtean, Olive Kitteridge-k Fikziozko Pulitzer Saria eman zion Strout-i. 2019 urtean kaleratu zuen Luz de febrero eleberria Olive Kitteridge-ren jarraipena da.

 Argitaratutako liburuak 

 Amy e Isabelle. Itzulpena: Juan Tafur. Seix Barral, 2017. , (jatorrizkoa ingelesez: Amy and Isabelle,1998).
 Abide With Me (2006).
 Olive Kitteridge (2008).
 Los hermanos Burgess. Itzulpena: Rosa Pérez Pérez. Seix Barral, , (jatorrizkoa ingelesez: The Burgess Boys, 2013).
 Me llamo Lucy Barton. Itzultzailea: Flora Casas Vacas. Duomo argitaletxea, , (jatorrizkoa ingelesez: My Name Is Lucy Barton, 2016).
 Todo es posible. Itzulpena: Flora Casas Vacas, Duomo argitaletxea,  (jatorrizkoa ingelesez: Anything is Possible, 2017).
 Luz de febrero. Itzultzailea: Juanjo Estrella, Duomo argitaletxea, , (jatorrizkoa ingelesez: Olive, Again, 2019).
 Lucy y el mar. Itzulpena: Flora Casas Vacas, Alfaguara, 2023, 9788420466057, (jatorrizkoa ingelesez: Lucy by the Sea, 2022).
 Cuéntamelo Todo. Itzulpena: Flora Casas Vacas, Alfaguara, 2025, 9788410299023, (jatorrizkoa ingelesez: Tell me Everything, 2024)

 Sariak eta aintzatespenak 

 2009an, Fikziozko Pulitzer Saria Olive Kitteridge lanarekin

 Erreferentziak 

 Kanpo estekak 

Kategoria:Estatubatuarrak
Kategoria:Emakume idazleak
Kategoria:Ameriketako Estatu Batuetako idazleak
Kategoria:Fikziozko idazleak
Kategoria:Pulitzer saridunak